Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: — 217/1998. (XII. 30.) Korm. rendelet az államháztartás mûködési rendjérõl
Paragraph Index: 984

6. Az államigazgatási eljárás tagozódása, szakaszai A vizsgázó ismerje meg az államigazgatási eljárás folyamatát, illetve aktualizálja a közigazgatási alapvizsgán szerzett ismereteit az eljárás szakaszairól. Az alapismereteken túlmenõen ismerje meg a jogorvoslati eljárás formáit, fórumait, szerezzen átfogó ismereteket a különbözõ jogorvoslatok egymáshoz való viszonyáról, a jogorvoslati eljárás menetérõl. Bõvítse a végrehajtásról az alapvizsgán már megszerzett tudását az egyes ügytípusokra jellemzõ végrehajtási formákkal a különös eljárási szabályok alapján. Tananyag: A tananyagot a Magyar Közigazgatási Intézet által kiadott Általános közigazgatási ismeretek címû jegyzet foglalja magában. Ajánlott irodalom és jogszabályok: Azoknak, akik a tantárgyból vagy a tantárgyhoz tartozó egyes témakörökbõl a vizsgakövetelményeken túlmenõen ismereteket akarnak szerezni, a következõ publikációkat és jogszabályokat ajánljuk figyelmébe: Jogalkotási ismeretek: — Horváth József (szerk.): Emberi jogok — jogszabályokban (BM Kiadó, Budapest, 1997.) — Kampis György: Kodifikáció — Elmélet és gyakorlat (UNIÓ Lap- és Könyvkiadó Kereskedelmi Kft., Budapest, 1998.) — Kampis György—Szép György—Vida István: A jogszabály elõkészítése (Kódexpress Kiadó, Budapest, 1998.) — Mezey Barna (szerk.): Hatalommegosztás és jogállamiság (Osiris Kiadó, Budapest, 1998.) — Szilágyi Péter: Jogi alaptan (Osiris Kiadó, Budapest, 2000.) — Holló András—Balogh Zsolt: Az értelmezett Alkotmány (Magyar Hivatalos Közlönykiadó, Budapest, 2000.) — Kiss László—Gyergyák Ferenc: Helyi kodifikátor I—III. (PTE Távoktatási Központ, Pécs, 2001.) — a Magyar Köztársaság Alkotmányáról szóló 1949. évi XX. törvény

Source: https://magyarkozlony.hu/hivatalos-lapok/a106f08647331795f5d66e43ff7551571868efd9/dokumentumok/6df1cf91341b604edb5f50ce2fe4092df42bc9fe/letoltes